**Saistošo noteikumu projekta “­­­­­­­­Grozījumi Liepājas valstspilsētas pašvaldības maksas autostāvvietu lietošanas saistošos noteikumos” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Pamatojoties uz likuma „Par autoceļiem” 6. panta 41 daļu, ir izstrādāti grozījumi Liepājas valstspilsētas pašvaldības domes 2022. gada 15. septembra saistošajos noteikumos Nr.18 “Liepājas valstspilsētas pašvaldības maksas autostāvvietu lietošanas saistošie noteikumi” (turpmāk – Saistošie noteikumi).  Liepājas valstspilsētas pašvaldības maksas autostāvvietu mērķis ir optimizēt un uzlabot satiksmes organizāciju, sakārtot transportlīdzekļu plūsmu un organizētu to novietošanu Liepājas valstspilsētas teritorijā.  Ar Saistošajiem noteikumiem tiek apstiprināts pašvaldības maksas autostāvvietu izvietojums un to izmantošanas un apmaksas kārtība.  Saistošo noteikumu grozījumi paredz:   1. apstiprināt maksas autostāvvietu izvietojumu Liepājas valstspilsētas administratīvajā teritorijā, izveidojot divas maksas autostāvvietu darbības zonas: Centra zona un Jūrmalas parka zonu; 2. noteikt jaunus pašvaldības maksas autostāvvietas lietošanas tarifus; 3. noteikt pašvaldības maksas autostāvvietas darbības laikus. 4. Maksas autostāvvietu izvietojums:    1. ar Centra zonas izveidi tiek aktualizēts esošais maksas autostāvvietas izvietojums valstspilsētas centrā, jo saskaņā ar Lielās ielas pārbūves projektu, tiek slēgta maksas autostāvvieta “Lielā ielā 1, Nr.17”;    2. saskaņā ar Liepājas valstspilsētas pašvaldības Transporta infrastruktūras komisijas 2023. gada 9. augusta lēmumu (sēdes protokols Nr. 12) Jūrmalas parka tuvumā ir nepieciešams izveidot jaunas pašvaldības maksas autostāvvietas. Maksas autostāvvietu Jūrmalas parka zonā ierīkošanas mērķis ir samazināt un sakārtot šajā teritorijā satiksmes plūsmu, kā arī nodrošināt iedzīvotājus un viesus ar iespēju bez problēmām novietot autostāvvietā savu automašīnu tūrisma sezonas laikā. Šobrīd tūrisma aktīvākajā periodā Jūrmalas parka teritorijas autostāvvietās transportlīdzekļi tiek novietoti ilgstošai stāvēšanai, tādējādi iedzīvotājiem un pilsētas viesiem tiek apgrūtināta piekļuve pludmales teritorijai, bērnu laukumam, Jūrmalas parkam, sporta infrastruktūras objektiem u.c. 5. Pašvaldības maksas autostāvvietu lietošanas tarifi:    1. esošie maksas autostāvvietu tarifi Centra zonā tiek palielināti un noteikts jauns tarifu apmērs:       * viena stunda – 0,70 *euro*;       * minimālā samaksa 0,50 *euro* – 20 minūtes.   Tarifu palielinājums nepieciešamas, lai īstenotu SIA “Liepājas autostāvvietas” vispārējo stratēģisko mērķu izpildi, pamatojoties uz Liepājas pilsētas domes 2021. gada 21. janvāra lēmuma Nr. 9/1 “Par pašvaldības līdzdalību kapitālsabiedrībās” pielikuma Nr.2 “Kapitālsabiedrību vispārējie stratēģiskie mērķi” 11. punktu – veikt racionālu un lietderīgu pašvaldības nekustamo īpašumu apsaimniekošanu, ierīkot, uzturēt un apkalpot maksas autostāvvietas Liepājas pilsētas administratīvās teritorijas ielu sarkano līniju un Domes valdījumā esošās īpašumu robežās. Izstrādāt un ieviest efektīvākos risinājumus transportlīdzekļu novietošanai pilsētas centra daļā un pie nozīmīgākajiem sabiedriskajiem objektiem pilsētā, veicinot elektrotransporta infrastruktūras attīstību. Izmantot viedās tehnoloģijas un paaugstināt drošības līmeni pakalpojumu sniegšanas vietās;   * 1. līdz ar jaunu sezonālu pašvaldību maksas autostāvvietu ieviešanu un Jūrmalas parka zonas izveidi šajā zonā tiek noteikti sekojoši lietošanas tarifi:      + viena stunda – 1,00 *euro*;      + minimālā samaksa 1 *euro*.   Tarifu apmērs noteikts, salīdzinot pašvaldības maksas autostāvvietu izcenojumus citās pilsētās Latvijā un kaimiņvalstīs:  Rīgā: 1,00 – 5,00 €/h;  Daugavpilī: 0,55 – 0,70 €/h;  Ādažu novadā: 1,00 – 2,50 €/h;  Saulkrastu novadā: 2,00 €/h;  Palangā: 0,80 – 2,20 €/h;  Klaipēdā: 0,60 – 1,20 €/h;  Tartu: 1,00 – 2,00 €/h.   1. Pašvaldības maksas autostāvvietu darbības laiki:    1. Centra zonā – darba dienās un sestdienās no pulksten 8.00 līdz pulksten 18.00;    2. Jūrmalas parka zonā – darba dienās, sestdienās un svētdienās no pulksten 8.00 līdz pulksten 20.00 laika posmā no 1. maija līdz 30. septembrim. |
| 1. Fiskālā ietekme uz pašvaldības budžetu | Saistošo noteikumu īstenošanai nav tiešas finansiālas ietekmes uz pašvaldības budžetu, kā arī nav nepieciešama jaunu institūciju izveide.  Plānotas SIA „Liepājas autostāvvietas” budžeta izmaiņas 2024. gadā:   * + 1. Ieņēmumi:        1. Centra zonā – 231 600 *euro*;        2. Jūrmalas parka zonā – 40 080 *euro*;        3. Kopā – 271 680 *euro*.     2. Izdevumi – 245 080 *euro*.     3. Peļņa – 26 600 *euro*.     4. Peļņas izlietojums – autostāvvietu infrastruktūras attīstībai. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Projekts skars uzņēmējdarbības vidi un sabiedrību, tajā skaitā fiziskas personas, kas vēlēsies izmantot Liepājas valstspilsētas pašvaldības maksas autostāvvietas. Noteiktā kārtība dod iespēju jebkuram transportlīdzekļa vadītājam novietot transportlīdzekli maksas autostāvvietā uz vienlīdzīgiem noteikumiem.  Saistošajiem noteikumiem ir labvēlīga ietekmes uz:   1. Vidi:    1. elektroautomobiļu lietotājiem maksas autostāvvietas ir bez maksas;    2. maksas autostāvvietu izvietojums regulē transportlīdzekļu plūsmu pilsētas centrā, tādējādi samazinot piesārņojumu pilsētvidē. 2. Iedzīvotāju sociālām grupām:    1. invalīdiem maksas autostāvvietas ir bez maksas;    2. “Godu ģimeņu” karšu īpašniekiem tiek piemērota 30% atlaide abonementu iegādei.   Regulējumam nav ietekme uz konkurenci ar privātā sektora dalībniekiem. |
| 1. Ietekme uz administratīvajām procedūrām un to izmaksām | Saistošie noteikumu grozījumi tiks publicēti oficiālajā izdevumā “Latvijas Vēstnesis” un pašvaldības tīmekļa vietnē [www.liepaja.lv](http://www.liepaja.lv).    Saistošie noteikumi neradīs papildu izmaksas uz administratīvajām procedūrām, tās tiks finansētas SIA “Liepājas autostāvvietas” budžeta ietvaros.  SIA “Liepājas autostāvvietas” ir atbildīga par administratīvajām procedūrām saistībā ar saistošo noteikumu izpildi. Kontaktpersona: valdes loceklis Armīns Robežnieks, tālruņa numurs 27 081 577.  Saistošo noteikumu grozījumi nemaina Saistošajos noteikumos ietverto regulējumu par pēcapmaksas piemērošanas kārtību. |
| 1. Ietekme uz pašvaldības funkcijām un cilvēkresursiem | Saistošie noteikumi prasīs papildu jaunu cilvēkresursu (kontroles darbinieku) iesaisti procesa nodrošināšanā, lai sniegtu pakalpojumu. Administratīvos procesu uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās SIA “Liepājas autostāvvietas” sava budžeta ietvaros. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošos noteikumos izvirzītais uzdevums uzlabot un izlīdzināt transportlīdzekļu plūsmu Liepājas valstspilsētas administratīvā teritorijā tiek sasniegts ar diviem rīcības virzieniem – maksas autostāvvietu izvietojumu apstiprināšanu un tarifa apmēra noteikšanu. Nosakot maksas autostāvvietu izvietojumu ir ņemts vērā satiksmes noslogojums un transportlīdzekļu blīvums, kā arī piekļūšana pie Liepājas valstspilsētas iedzīvotājiem un viesiem svarīgiem infrastruktūras objektiem. Tarifu apmērs tiek noteikts, salīdzinot citu pilsētu pašvaldību maksas autostāvvietu izcenojumus gan Latvijā, gan kaimiņvalstīs un, lai segtu izmaksas izvirzīto stratēģisko mērķu sasniegšanai. Visi iegūtie finanšu līdzekļi no maksas autostāvvietām tiek ieguldīti Liepājas valstspilsētas autostāvvietu infrastruktūras uzturēšanai un optimizācijai, kā arī autostāvvietu ierīkošanai.  Kā alternatīvu maksas autostāvvietām pašvaldība pilsētas centra un tā tuvumā ir izveidojusi bezmaksas autostāvvietu stāvlaukumus – pie koncertzāles “Lielais dzintars” (Jūras iela 18), pie jūras (Kūrmājas prospekta galā), pie Liepājas teātra (Bāriņu iela 12), Jaunliepājā (Tirgus iela 22), pie valstspilsētas domes (Kuršu iela 12), u.c.  Saistošo noteikumu izstrādes procesā ir izskatītas maksas autostāvvietu ierīkošanas alternatīvas, kā arī izvērtēta to ietekme uz pašvaldības iedzīvotājiem un uzņēmējdarbības vidi pašvaldības teritorijā.  Ņemot vērā minēto, secināms, ka saistošie noteikumi ir izstrādāti tiesību aktos noteiktā pilnvarojuma ietvaros, tiem ir leģitīms mērķis – sabiedrības veselības un vides aizsardzība un tajos ietvertais personu pamattiesību ierobežojums atbilst samērīguma principam. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts sabiedrības viedokļa noskaidrošanai tika publicēts pašvaldības oficiālajā tīmekļvietnē [www.liepaja.lv](http://www.liepaja.lv).  Izsludinātajā saistošo noteikumu projekta publiskās apspriešanas laikā no 2024. gada 23. februāra līdz 9. martam tika saņemti 15 priekšlikumi:   1. Kategoriski iebilst pret Jūrmalas parka zonas izveidi, jo maksas ieviešana nepalielinās stāvvietu skaitu un attiecīgi arī pludmales un parka pieejamību. Jāplašina bezmaksas autostāvvietas. 2. Neatbalsta Jūrmalas parka zonas izveidi, lai pašvaldības maksas autostāvvietas paliek esošajās robežās un netiek mainīta esošā kārtība. 3. Neatbalsta Jūrmalas parka zonas izveidi, projekts ir nepārdomāts, jo negatīvi ietekmēs apkārtējos iedzīvotājus. Iedzīvotājiem būs jāmeklē stāvvietas citur apkārtnē, noslogojot apkārtnes mazās ielas. Tiem, kuri dzīvo tuvumā, būs problēmas atrast autostāvvietas pie savām mājām, kā arī regulāri jāzvana pašvaldības policijai par nepareizi novietotām automašīnām (jau šobrīd tā ir problēma, kad nav ieviesta maksas autostāvvietas). 4. Pozitīvs vērtējums par plūsmas sakārtošanu Jūrmalas parka teritorijā, bet vajadzētu pārdomāt citas alternatīvas. Risks ieviešot maksas autostāvvietas arī ir tāds, ka palielināsies apkārtējo ielu noslodze. 5. Priekšlikums šādā redakcijā netiek neatbalstīts. Minētā iecere neuzlabos stāvokli ar auto novietošanu piejūras parka teritorijā. Jau šobrīd parka tuvējās ielas ir pārslogotas un iedzīvotājiem pēc darba nav kur apstāties. Ja tomēr pašvaldība vēlās nopelnīt, tad piegulošo ielu īpašniekiem (līdz pat K. Valdemāra ielai - no jūras puses) izsniedziet ceļa zīmes, kas ļauj visā šajā teritorijā no plkst.18:00 – 08:00 pie ēkām novietot tikai šeit dzīvojošo cilvēku mašīnas. Rajonā ir daudz īres dzīvokļu un "vasarnieki" savas mašīnas nekustina pat nedēļu. Konkrēti manā kvartālā ir vismaz 8 īres dzīvokļi, zobārstniecība un baznīca. Visi vēlās novietot auto uz mūsu ielas. Vai pašvaldību nesatrauc iedzīvotāju (nodokļu maksātāju) ērtības un vajadzības? 6. Priekšlikumu par maksas autostāvvietu izveidi Liepu ielā neatbalsta, jo tas neko neatrisina, drīzāk vasaras periodā ierobežos tuvējās apkārtnes iedzīvotāju iespējas novietot automašīnu pie savas dzīves vietas! Jau šobrīd vietējiem iedzīvotājiem tuvākajās ielās ir problemātiski atrast kur novietot automašīnu un maksas autostāvvieta tikai šo iespēju pasliktinās (visi kas negribēs maksāt, auto novietos apkārtnē tuvākajās ielās). Ieteikums Liepu ielā ieviest automašīnu bezmaksas stāvvietu ar laika ierobežojumu, piemēram, līdz 4 stundām. 7. Neatbalsta Jūrmalas parka zonas izveidi. Saistošie noteikumi šādā redakcijā nekādā veidā neoptimizēs un neuzlabos satiksmes organizāciju. Jau šobrīd apkārtējo ielu iedzīvotājiem ir problemātiski novietot automašīnu pie sava īpašuma. Neredz, kas motivēs tūristus novietot automašīnu maksas stāvvietā, ja turpat tuvumā ir citas ielas, kur to varēs izdarīt bez maksas. Vai pašvaldībai, pirms rēķināt iespējamo peļņu, nebūtu jāparūpējas par savu iedzīvotāju un nodokļu maksātāju ērtībām? Noteikumi šādā redakcijā pilnīgi noteikti neuzlabos personīgos dzīves apstākļus, drīzāk tos vēl apgrūtinās. 8. Neatbalsta maksas autostāvvietu izveidošanu Jūrmalas parka zonā. Pieņemams variants būtu bezmaksas limitēta laika līdz 4h bezmaksas zonas ieviešana. Tuvumā ir bērnu laukums, kur vecāki atved bērnus uz bērnu laukumu un par to vēl taisās iekasēt naudu, tas ir netaisnīgi. Maksas autostāvvietas ir bizness ar kuru pelnīt naudu un tur nekāda saistība nav ar pieejamības nodrošināšanu. Tad jau bērnu laukumā arī jāievieš ieejas maksa un būs vēl viens bizness. 9. Neatbalsta Jūrmalas parka zonas izveidi.Nepatīkami, ka pašvaldība cenšas pelnīt tur, kur ved atpūsties bērnus (tīklu tornis, jauns rotaļu laukums, skeitbords) un jauniešus sportot (vecāki gaida bērnus no sporta nodarbībām). Kāpēc bezmaksas autostāvvietas ir pie teātra vai koncertzāles, kur pārsvarā iet turīgi cilvēki un pērk dārgas biļetes? Minētie grozījumi parka rajonā neizslēgs piesārņojumu, bet gan palielinās to, jo automašīnas riņķos gar mājām, lai novietotu tās pie dzīvojamām mājām blakus ielās, kur nav jāmaksā. Jau šobrīd blakus māju iedzīvotājiem vasarā bieži nav iespējas nolikt savu auto pie mājām, jo tur liek parka un jūras apmeklētāji, tagad šīs ielas pirmās tiks aizpildītas ar apmeklētāju auto. Lūdzu nodrošināt arī Liepu ielai paralēli esošo ielu iedzīvotājiem bezmaksas stāvvietas, ja pie mājām ir saliktas citas mašīnas, bet maksas stāvvietas ir brīvas! 10. Neatbalsta Jūrmalas parka zonas izveidi. Tas ir nepieņemami, jo izspiedīs ģimenes ar bērniem uz blakus ielām, pat ja stāvvieta būs brīva. Nevajag aizbiedēt cilvēkus no rotaļu laukuma, bet ierīkot vēl neizmantotā vietā rietumos no slimnīcas žoga. Nevajag rotaļlaukumu pārvērst par maksas pasākumu. 11. Neatbalsta Jūrmalas parka zonas izveidi. Nodrošināt iespēju tuvākās apkārtnes iedzīvotājiem novietot savus auto stāvēšanai citā vietā vai arī autostāvvietu izbūvi. Kā var atņemt iedzīvotājiem autostāvvietu pie mājas, kur tad likt to automašīnu?   Priekšlikumi no Nr.1 – Nr.11 netiek iekļauti saistošajos noteikumos, jo tūrisma aktīvajā periodā (t.i. no maija līdz septembrim), Jūrmalas parka teritorijā dzīvojošiem iedzīvotājiem, liepājniekiem, kā arī pilsētas viesiem nav iespēju novietot savas automašīnās stāvēšanai – gan īstermiņa, gan ilgtermiņa. Jūrmalas parka pieguļošās ielas ir pārslogotas ar ilglaicīgi (visas dienas garumā) novietotām automašīnām. Jau šobrīd, lai, piemēram, nogādātu bērnu uz rotaļlaukumu, sporta aktivitātēm utt., autovadītāji ar automašīnām riņķo ap parka teritoriju un meklē vietu, kur īslaicīgi apstāties. Bieži autovadītāji pārkāpj Ceļu satiksmes noteikumus un novieto automašīnas vietās, kur tas ir aizliegts (piemēram, aplī Jūrmalas ielas galā, invalīdu autostāvvietās). Maksas autostāvvietu ierīkošana neatceļ Ceļu satiksmes noteikumu ievērošanu.  Iedzīvotāju ērtībām, kuru dzīves vieta atrodas pie pašvaldības maksas autostāvvietām, jau šobrīd spēkā esošie saistošie noteikumi Nr. 18 “Liepājas valstspilsētas pašvaldības maksas autostāvvietu lietošanas saistošie noteikumi” paredz iedzīvotāju kartes izsniegšanu. Iedzīvotāja karte – elektroniskā formātā noformēts dokuments maksas autostāvvietu lietošanai uz gadu, ko maksas autostāvvietu apsaimniekotājs noformē iedzīvotājiem, kuru deklarētā dzīvesvietas adrese ir ielas posmā, kur ir ierīkota maksas autostāvvieta, ar nosacījumu, ka šis transportlīdzeklis ir iedzīvotāja īpašumā vai valdījumā. Iedzīvotāju karte dot tiesības lietot maksas autostāvvietas bez maksas. Iedzīvotāju kartes noformēšanas maksa ir 10,00 *euro*.  Saistošo noteikumu grozījumu projekts paredz, ka Jūrmalas parka zonā pirmās 30 minūtes maksas autostāvvietas var izmantot bez maksas. Līdz ar to jebkuram autovadītājam būs iespēja īslaicīgi apstāties minētajā zonā.  Kā alternatīvu maksas autostāvvietām Jūrmalas parka zonā pašvaldība ir izveidojusi bezmaksas autostāvvietu stāvlaukumus – pie jūras (Kūrmājas prospekta galā), Zvejnieku alejas galā u.c.  Maksas autostāvvietu ieviešana Jūrmalas parka zonā veicinās tūristiem piekļuvi Jūrmalas parkam un jūrai.   1. Autostāvvietu maksas paaugstināšana ir labi. Vienīgais, ko gribētu ieteikt mainīt, ir, lai sestdienās maksas laiks būtu no 08.00 – 15.00. Tā tomēr ir sestdiena, brīvdiena vairākumam iedzīvotāju, arī daudzu veikalu darba laiks sestdienās beidzas ap 15.00, tā būtu kaut neliela, bet patīkama atšķirība no darba dienām.   Priekšlikums Nr.12 netiek iekļauts saistošajos noteikumos, jo sestdienās ir ļoti liela iedzīvotāju un pilsētas viesu aktivitāte un pilsētas centrs ir noslogots ar autotransporta plūsmu.   1. Neatbalsta pašvaldību maksas autostāvvietu un ierosina atcelt vispār pilsētā maksas autostāvvietas un tās centrā organizēt ar laika ierobežojumu. Neredz autostāvvietu problēmu Jūrmalas parka zonā. Maksas autostāvvietas ir tūristu atbaidošs rīks. Vairāk negāciju nekā pozitīva.   Priekšlikums Nr.13 netiek iekļauts saistošajos noteikumos, jo pašvaldības maksas autostāvvietu ierīkošanas mērķis ir optimizēt un uzlabot satiksmes organizāciju, sakārtot transportlīdzekļu plūsmu un organizētu to novietošanu Liepājas valstspilsētas teritorijā.   1. Pilnībā atbalsta saistošo noteikuma projektu.   Šis ir atbalstāms projekts, jo vasaras sezonā parks pārvēršas par lielu autostāvvietu. Ieteiktu vēl pievienot Zvejnieku aleju šim sarakstam, jo automašīnas no Miķeļa Valtera ielas, visdrīzāk, pārvietosies uz turieni. |

Domes priekšsēdētājs Gunārs Ansiņš